*A rendelet tervezet elfogadásához*

*a Mötv. 50. §-a alapján* ***minősített többség szükséges****,*

*a határozati javaslat elfogadásához*

***egyszerű többség*** *szükséges,*

*az előterjesztés* ***nyilvános ülésen tárgyalható****!*

*128. számú előterjesztés*

Bátaszék Város Önkormányzata Képviselő-testületének 2020. június 24-én,

16 órakor megtartandó ülésére

*A gyermekétkeztetés intézményi térítési díjainak megállapítása*

|  |
| --- |
| **Előterjesztő:** Kondriczné dr. Varga Erzsébet jegyző  **Készítette**: Kondriczné dr. Varga Erzsébet jegyző  Bosnyák Erika pénzügyi ügyintéző  **Törvényességi ellenőrzést végezte:** dr. Köbli Kata aljegyző    **Tárgyalja:**  PG Bizottság: 2020. 06. 23.  Szociális Bizottság: 2020. 06. 23. |

***Tisztelt Képviselő-testület!***

A gyermekek védelméről és a gyámügyi igazgatásról szóló 1997. évi XXXI. törvény (a továbbiakban: Gyvt.) 29. §-a alapján, ha önkormányzati társulás gyermekjóléti, gyermekvédelmi ellátást nyújt, akkor a társulási megállapodásban megjelölt székhely szerinti települési önkormányzat - a társulási megállapodásban meghatározottak szerint - a nyújtott ellátásokról, azok igénybevételéről és a fizetendő térítési díjakról rendeletet alkot. A társulási megállapodás III./3.2. pontjában foglaltak alapján Bátaszékre és Alsónyékre vonatkozóan Bátaszék Város Önkormányzatának Képviselő-testülete alkot a gyermekjóléti alapellátás keretében biztosított gyermekek napközbeni ellátásáért fizetendő térítési díjakról rendeletet, míg Alsónánára és Pörbölyre vonatkozóan az adott község képviselő-testülete. Ha a Gyvt. eltérően nem rendelkezik, úgy a gyermekétkeztetésért térítési díjat kell fizetni.

Az előző évekhez hasonlóan ez évben is szükség van a gyermekétkeztetés térítési díjainak (a továbbiakban: intézményi térítési díj) a felülvizsgálatára. A Gyvt. 151. § (3) bekezdése szerint ***”A gyermekétkeztetés intézményi térítési díjának alapja az élelmezés nyersanyagköltségének egy ellátottra jutó napi összege.”***.

Itt kell megjegyezni, hogy az idei évben a kialakult veszélyhelyzet a konyha működését is jelentősen befolyásolta. A veszélyhelyzet ideje alatt a naponta főzött és igénybe vett adagszám nagyságrendekkel csökkent, amely mind a bevételekre, mind a kiadásokra jelentős hatást gyakorolt. A veszélyhelyzet ideje alatt a dolgozói létszám csökkentésére, illetve a dolgozók munkabérének csökkentésére nem került sor. Számításokat végeztünk arra vonatkozóan, hogy várhatóan miként alakul a konyha működése, ha a veszélyhelyzet 08.31-ig illetve 12.31-ig fenn állna, melyről szóló kimutatás 2020. május 25.-én elektronikusan megküldésre került, és mely jelen előterjesztés 1. mellékletét képezi. Előzetes várakozásaink szerint, mivel a veszélyhelyzet megszüntetésre került, a konyha 2020. évi működtetése a már jóváhagyott pénzügyi keretek között tartható. Kérem a határozati javaslat elfogadásával a tájékoztató tudomásul vételét.

A fenti előírásoknak megfelelően az élelmezést nyújtó Bátaszéki Mikrotérségi Óvoda, Bölcsőde és Konyha élelmezésvezetője felülvizsgálta a jelenlegi gyermekétkeztetés térítési díjait, a közétkeztetésre vonatkozó táplálkozás-egészségügyi előírásokról szóló 37/2014.(IV.30) EMMI rendelet alapján. E rendelet a közétkeztetési szolgáltatást nyújtó szervekre vonatkozóan tartalmaz kötelező előírásokat.

Utoljára 2020. január 1. napjától – az intézmény javaslatára – a képviselő- testület döntése alapján az alábbi áremelés került végrehajtásra:

1. bölcsődés + 10,68 %
2. óvodás + 10,37 %
3. napközis ált. iskolai tanuló + 10,41 %
4. csak ebédelő ált. isk. tanuló + 12,76 %
5. gimnáziumi tanuló + 12,77 %
6. felnőtt + 14,39 %

Az intézményi térítési díj összegének alakulása a jelenleg hatályos rendeletben:

|  |  |
| --- | --- |
|  | **Térítési díj összege 2020. január 1-től** |
| ellátási körzetbe tartozó bölcsődés  (reggeli-tízórai-ebéd uzsonna) | ***311 Ft/fő/nap + ÁFA*** |
| óvoda  (tízórai-ebéd-uzsonna) | ***362 Ft/fő/nap + ÁFA*** |
| bölcsőde, óvoda diétás ebéd | ***274 Ft/fő/nap +ÁFA*** |
| ált. iskolai tanuló  (tízórai-ebéd-uzsonna) | ***456 Ft/fő/nap + ÁFA*** |
| általános iskolai tanuló (ebéd,diétás ebéd) | ***274 Ft/fő/nap + ÁFA*** |
| gimnáziumi tanuló (ebéd,diétás ebéd) | ***318 Ft/fő/nap + ÁFA*** |
| felnőtt ebéd, diétás ebéd | ***604 Ft/fő/nap + ÁFA*** |

Az élelmezésvezető tájékoztatása szerint a 2019-es és 2020-as beszerzési eljárás eredményeként megkötött szerződésekben szereplő nyersanyag árak közti eltérés az előterjesztés 2. mellékletét képező táblázatban szerepel.

A nyersanyag árak változására tekintettel az élelmezésvezető az alábbi térítési díj emelési javaslattal élt (részletei az előterjesztés 3. mellékletét képező táblázatban):

|  |  |  |
| --- | --- | --- |
|  | **Térítési díj összege jelenleg** | **Térítési díj élelmezésvezető által javasolt összege 2020. szeptember 1-től** |
| ellátási körzetbe tartozó bölcsődés  (reggeli-tízórai-ebéd uzsonna) | *311 Ft/fő/nap + ÁFA* | ***343 Ft/fő/nap + ÁFA*** |
| óvoda  (tízórai-ebéd-uzsonna) | *362 Ft/fő/nap + ÁFA* | ***396 Ft/fő/nap + ÁFA*** |
| bölcsőde, óvoda diétás ebéd | *274 Ft/fő/nap +ÁFA* | ***298 Ft/fő/nap +ÁFA*** |
| ált. iskolai tanuló  (tízórai-ebéd-uzsonna) | *456 Ft/fő/nap + ÁFA* | ***496 Ft/fő/nap + ÁFA*** |
| általános iskolai tanuló (ebéd,diétás ebéd) | *274 Ft/fő/nap + ÁFA* | ***298 Ft/fő/nap + ÁFA*** |
| gimnáziumi tanuló (ebéd,diétás ebéd) | *318 Ft/fő/nap + ÁFA* | ***345 Ft/fő/nap + ÁFA*** |
| felnőtt ebéd, diétás ebéd | *604 Ft/fő/nap + ÁFA* | ***621 Ft/fő/nap + ÁFA*** |

Az élelmezésvezető javaslatát és a nyersanyag beszerzés adatait figyelembe véve javasoljuk, hogy **a gyermekétkeztetés intézményi térítési díjainál várható többletköltséget az önkormányzat a 2020. évi költségvetésében vállalja át, melynek várható legnagyobb költsége 1.086.231 Ft a 2020-as költségvetési évben, azaz a térítési díj ezen kategóriákban ne emelkedjen**. Ez összesen minimum 172 fő gyermek étkezési térítési díját érintené, akiknek ezáltal nem kellene emelt díjat fizetniük. (Részletek az előterjesztés 4. mellékletét képező táblázatban.) A konyhánál így keletkező bevétel kiesés kompenzálása érdekében javasolom a 2. számú határozati javaslat elfogadását.

**Míg a felnőtt étkezés térítési díjánál az élelmezésvezető javaslatának megfelelő térítési díj emelést hajtsuk végre**. A városban elérhető menüs étkeztetések közül még így is a legkedvezőbb árat tudnánk biztosítani.

A Magyarország gazdasági stabilitásáról szóló 2011. évi CXCIV. törvény 32. §-a értelmében fizetési kötelezettséget megállapító, fizetésre kötelezettek körét bővítő, a fizetési kötelezettség terhét növelő, a kedvezményt, mentességet megszüntető vagy korlátozó jogszabály kihirdetése és hatálybalépése között legalább 30 napnak el kell telnie.

Fentiekre tekintettel és a korábbi évek gyakorlata alapján javasoljuk a díj emelését tartalmazó rendelet szeptember 1. napján történő hatályba léptetését.

A jogalkotásról szóló 2010. évi CXXX. törvény  5. § (5) bekezdése szerint:

*„(5) Ha a felhatalmazás jogosultja a helyi önkormányzat képviselő-testülete, társulás esetén - ha a társulási megállapodásban meghatározott feladat- és hatáskör a felhatalmazás tárgyának szabályozására kiterjed - az önkormányzati rendelet megalkotására a társulási megállapodásban kijelölt, ennek hiányában a társulás székhelye szerinti helyi önkormányzat képviselő-testülete jogosult. Az önkormányzati rendelet megalkotásához a társulásban részt vevő helyi önkormányzat képviselő-testületének hozzájárulása szükséges****.”***

Tekintettel arra, hogy a rendelet tervezet a gyermekétkeztetés térítési díján nem változtat, kizárólag a felnőtt étkezésé módosul, a társulási megállapodásra tekintettel Alsónyék Község Önkormányzata Képviselő- testülete hozzájárulását nem kell beszerezni.

Mindezek figyelembe vételével javasoljuk a felnőtt étkezés térítési díjának emelésére vonatkozó alábbi rendelet-tervezet elfogadását.

**1. számú Határozati javaslat:**

**Bátaszéki konyha vonatkozásában a veszélyhelyzetre tekintettel készült tájékoztató tudomásul vételére**

Bátaszék Város Önkormányzatának Képviselő- testülete a Bátaszéki Mikrotérségi Óvoda, Bölcsőde és Konyha Konyhai egysége vonatkozásában a veszélyhelyzeti időszak figyelembevételével történt 2020.évi gyermekétkeztetési támogatások, valamint bevételek és kiadások várható alakulásáról szóló tájékoztatót tudomásul veszi.

Határidő: 2020. június 30.

Felelős: Kondriczné dr. Varga Erzsébet jegyző

(a határozat megküldéséért)

Határozatról értesül: irattár

**2. számú Határozati javaslat:**

**Bátaszéki konyha vonatkozásában többletforrás biztosítására**

Bátaszék Város Önkormányzatának Képviselő- testülete a Bátaszéki Mikrotérségi Óvoda, Bölcsőde és Konyha Konyhai egysége vonatkozásában a gyermekétkeztetés intézményi térítési díjait 2020. évben nem módosítja, így az ebből adódó bevétel kiesés fedezetét 1.100.000 Ft keretösszegig az önkormányzat 2020. évi költségvetésének általános tartalék kerete terhére a Bátaszéki Mikrotérségi Óvoda, Bölcsőde és Konyha részére biztosítja és átadja.

Határidő: 2020. június 30.

Felelős: Kondriczné dr. Varga Erzsébet jegyző

(a határozat megküldéséért)

Határozatról értesül: MOB igazgató

Bátaszéki KÖH pénzügyi iroda

irattár

***HATÁSVIZSGÁLAT***

**a helyi gyermekvédelmi ellátásokról szóló 2/2010. (II. 01.) önkormányzati rendelet módosításáról szóló rendelet-tervezethez**

A rendelet megalkotására a térítési díjak felülvizsgálata okán kerül sor.

**Részletes indokolás:**

1. §-hoz: A mellékletek cseréjével a felnőtt étkezés térítési díja emelésére kerül sor.

2. §-hoz: Hatályba léptető rendelkezést tartalmaz.

**Társadalmi hatása:** nincs

**Gazdasági hatása:** a Konyhának többlet bevétele keletkezik

**Költségvetési hatása:** a térítési díjak emelésével az önkormányzatnak kevesebb saját forrást kell fordítani az étkeztetésre

**Környezeti és egészségügyi következmények:** nincs

**Adminisztratív terheket befolyásoló hatása:** nincs

**A jogszabály megalkotásának szükségessége:** önkéntes

**A jogalkotás elmaradásának következményei:** az önkormányzatnak kell a szükséges többletforrást a továbbiakban is biztosítani

**A jogszabály alkalmazásához szükséges személyi, szervezeti, tárgyi és pénzügyi feltételek:** plusz feltételek biztosítására nincs szükség.

**Véleményeztetés:** bizottságok

BÁTASZÉK Város Önkormányzata Képviselő-testületének

/2020. (………...) önkormányzati r e n d e l e t - tervezete

**a helyi gyermekvédelmi ellátásokról szóló 2/2010. (II. 01.) önkormányzati rendelet módosításáról**

Bátaszék Város Önkormányzatának Képviselő-testülete a gyermekek védelméről és a gyámügyi igazgatásról szóló 1997. évi XXXI. törvény 151. § (2f) bekezdésében kapott felhatalmazás alapján, a Magyarország Alaptörvénye 32. cikk. (1) bekezdés a) pontjában meghatározott feladatkörében eljárva a következőket rendeli el:

1. **§** A helyi gyermekvédelmi ellátásokról szóló 2/2010. (II. 01.) önkormányzati rendelet (továbbiakban: Rendelet) melléklete helyébe jelen rendelet 1. melléklete lép.

**2. §** E rendelet *2020. szeptember 1-jén* lép hatályba.

***B á t a s z é k* ,** 2020. június 24.

**Dr. Bozsolik Róbert Kondriczné dr. Varga Erzsébet**

polgármester  jegyző

A rendelet 2020. június ….-án kihirdetve!

Kondriczné dr. Varga Erzsébet

jegyző

*1. melléklet* *a /2020.(..)önkormányzati rendelethez*

**a gyermekétkeztetés intézményi térítési díjai**

|  |  |
| --- | --- |
|  | **Térítési díj összege** |
| ellátási körzetbe tartozó bölcsődés  (reggeli-tízórai-ebéd uzsonna) | **311 Ft/fő/nap + ÁFA** |
| óvoda  (tízórai-ebéd-uzsonna) | **362 Ft/fő/nap + ÁFA** |
| bölcsőde, óvoda diétás ebéd | **274 Ft/fő/nap +ÁFA** |
| ált. iskolai tanuló  (tízórai-ebéd-uzsonna) | **456 Ft/fő/nap + ÁFA** |
| általános iskolai tanuló (ebéd,diétás ebéd) | **274 Ft/fő/nap + ÁFA** |
| gimnáziumi tanuló (ebéd,diétás ebéd) | **318 Ft/fő/nap + ÁFA** |
| felnőtt ebéd, diétás ebéd | ***621 Ft/fő/nap + ÁFA*** |